दोहरे राशन कार्ड बनवाएं : कलेक्टर
बारां| कलेक्टरडाॅ. एसपी सिंह ने कहा कि ग्रामवासियों को दोहरे राशन कार्ड बनवाने से बचना चाहिए। यदि नया राशन कार्ड बनवाते हैं तो पुराने राशन कार्ड से नाम अवश्य हटवा लें। इससे राशन सामग्री वितरण संबंधी समस्या हो। डाॅ. सिंह मंगलवार को ग्राम भ्रमण कार्यक्रम के तहत ग्राम पंचायत कोटड़ी सूंडा के अटल सेवा केंद्र में आयोजित जनसुनवाई को संबोधित कर रहे थे। उन्होंने कहा कि कई लोग पिता के राशन कार्ड से नाम हटवाए बिना नया राशन कार्ड बनवा लेते हैं। इसके चलते कंप्यूटर दोनाें ही राशन कार्डों को गलत दर्शाते हुए खाद्यान्न सामग्री के वितरण पर रोक संकेत दे देता है। इसलिए नियमों का पालन करते हुए नया राशन कार्ड बनवाएं। इस मौके पर कलेक्टर ने पालनहार, पेंशन, राशन कार्ड, सीमाज्ञान, नाली निर्माण, फसल खराबे का मुआवजा वितरण आदि से संबंधित समस्याओं को सुना और उनके निस्तारण के लिए संबंधित विभाग के अधिकारियों को निर्देश दिए। सरपंच ऊषा देवी, एसडीएम बद्रीलाल राठौर समेत विभिन्न विभागों के ब्लाॅक स्तरीय अधिकारी, ग्रामसेवक, ग्राम सचिव, पटवारी ग्रामवासी मौजूद थे। वहीं कलेक्टर ने ग्राम पंचायत कोटड़ी सूंडा में आंगनबाड़ी केंद्र का अवलोकन भी किया। उन्होंने आंगनबाड़ी केंद्र में बच्चों की संख्या, बैठक व्यवस्था की जानकारी लेते हुए आंगनबाड़ी कक्ष में व्यवस्थाएं सुधारने के निर्देश दिए।
hin_Deva hin_Deva